Document ID: /roh_data/filtered/Billingualer_Corpus_interleaved-de-rm.jsonl.gz/1637

This is a text translated from German to Rumantsch Grischun.
Hindernisfreier Zugang zum Grossratsgebäude fertiggestellt

Der neue hindernisfreie Zugang zum Grossratsgebäude in Chur ist zum Auftakt der Augustsession fertiggestellt worden. Menschen mit und ohne Behinderungen gehen nun den gleichen Weg. Das Parlamentsgebäude hat einen würdevollen, repräsentativen Zugang und es wird allen Besucherinnen und Besuchern möglich sein, ohne sich zu exponieren, hindernisfrei in das Grossratsgebäude zu gelangen.

Im Rahmen des kantonalen Konzeptes „Hindernisfreies Bauen“ wurde auch das Grossratsgebäude den Vorgaben und Anforderungen entsprechend zugänglich gemacht. Dieses Vorhaben war nicht einfach umzusetzen, handelt es sich beim Grossratsgebäude doch um ein historisches Gebäude von öffentlicher Bedeutung an höchst exponierter Lage. Um den Anforderungen gerecht zu werden, führte das Hochbauamt zur Lösungssuche ein Projektwettbewerb unter Bündner Architekten durch.

Der Zugang sollte nicht allein hindernisfrei sein, sondern auch von repräsentativer Wirkung und architektonisch hoher Qualität. Dies alles in einem Projekt zu vereinen, gelang Architekt Valerio Olgiati am Besten und er erhielt den Zuschlag zur Ausführung. Mit lediglich drei Elementen – einer Rampe, einer tragenden Scheibe, einem alles überspannenden Dach – wird eine skulpturale Architektur geschaffen, welche die funktionalen, städtebaulichen und gestalterischen Anforderungen erfüllt. Das Projekt übernimmt den archaischen Charakter des Zeughauses von Johannes Ludwig von 1863 und zeigt in seiner klaren, radikalen Haltung eine dem Haus angemessene Grosszügigkeit.

Die Einfachheit der Form- und Materialwahl des Zugangsbaus täuscht jedoch über die Komplexität des Bauwerks hinweg. Es stellte eine grosse Herausforderung für Ingenieur und Baumeister dar. Freigestellt vom bestehenden Bau liegt das weit auskragende, vorgespannte Dach mit seinen 90 Tonnen Eigengewicht exzentrisch auf einer Scheibe, welche nebst der Lastaufnahme auch die Stabilisierung der horizontalen Einwirkungen wie Wind und Erdbeben übernimmt. Die noch vorhandenen rein ästhetischen Mängel werden voraussichtlich nach Abschluss der Augustsession behoben.

Das Bauwerk, dessen Kosten auf 670‘000 Franken veranschlagt sind, ist kein ausschliesslicher Zweckbau. Es markiert den Eingang zum öffentlichsten und vielleicht wichtigsten Gebäude des Kantons und hat somit auch den Anspruch an Repräsentanz.

Auskunftsperson:

Markus Dünner, Kantonsbaumeister, Hochbauamt, Tel. 081 257 36 31

Gremium: Hochbauamt

Quelle: dt Hochbauamt

26.08.2009
L'access senza obstachels a l'edifizi dal cussegl grond è finì

Il nov access senza obstachels a l'edifizi dal cussegl grond a Cuira è vegnì terminà per il cumenzament da la sessiun d'avust. Umans cun e senza impediments prendan ussa la medema via. L'edifizi dal parlament ha in access degn e represchentativ. Per tut las visitadras e per tut ils visitaders vegni ad esser pussaivel d'entrar en l'edifizi dal cussegl grond senza obstachels e senza stuair s'exponer.

En il rom dal concept chantunal "Construir senza obstachels" è er l'access da l'edifizi dal cussegl grond vegnì adattà a las prescripziuns ed a las pretensiuns correspundentas. La realisaziun da quest project n'è betg stada facila, cunquai che l'edifizi dal cussegl grond è in stabiliment istoric d'impurtanza publica e sa chatta en in lieu fitg exponì. Per ademplir las pretensiuns e per chattar ina soluziun ha l'uffizi da construcziun auta organisà ina concurrenza tranter architectas ed architects grischuns.

L'access na dueva betg mo esser liber d'obstachels, mabain er avair in effect represchentativ ed in'auta qualitad architectonica. D'unir tut quests criteris en in project è reussì il meglier a l'architect Valerio Olgiati, uschia che ses project è vegnì realisà. Cun mo trais elements - ina rampa, ina schiba purtanta ed in tetg che cuvra tut quai - vegn creada ina sculptura architectonica che ademplescha las pretensiuns funcziunalas, urbanisticas e concepziunalas. Il project surpiglia il caracter arcaic da l'arsenal da Johannes Ludwig da l'onn 1863 e preschenta - cun sias furmas cleras e radicalas - ina generusadad che correspunda a la chasa.

La furma modesta ed il material simpel ch'èn vegnids tschernids per l'access laschan dentant emblidar la cumplexitad da l'ovra ch'è stada ina gronda sfida per l'inschigner e per l'impressari. Il tetg precumprimì tanscha lunsch or e paisa 90 tonnas. El n'è betg fixà vi da l'edifizi existent ed è postà, en moda decentrala, sin ina schiba. Questa schiba porta la paisa, ma surpiglia er la stabilisaziun da las influenzas orizontalas, sco il vent e terratrembels. Las mancanzas dal tuttafatg esteticas ch'èn anc avant maun vegnan previsiblamain eliminadas suenter la sessiun d'avust.

Per l'ovra da construcziun vegni fatg quint cun custs da 670'000 francs. Ella n'è dentant betg mo ina construcziun funcziunala, mabain marchescha l'entrada da l'edifizi il pli public e forsa il pli impurtant dal chantun ed ha pia er ina funcziun represchentativa.

Infurmaziuns:

Markus Dünner, architect chantunal, uffizi da construcziun auta, tel. 081 257 36 31

Gremi: uffizi da construcziun auta

Funtauna: rg uffizi da construcziun auta

26.08.2009